Οδηγός χρήσης του Cyber-shot
Εκτύπωση
Αρχική σελίδα > Προφυλάξεις/Πληροφορίες για αυτήν την κάμερα > Προφυλάξεις > Κάρτα μνήμης

## Κάρτα μνήμης

Κάρτα μνήμης
Σημείωση για τη χρήση του προσαρμογέα κάρτας μνήμης (πωλείται χωριστά)
"Memory Stick"
Όταν χρησιμοποιείτε μέσο "Memory Stick Duo" με υποδοχή μέσου "Memory Stick" τυπικού μεγέθους
Σημειώσεις για τη χρήση του μέσου "Memory Stick Micro" (πωλείται χωριστά)

### Κάρτα μνήμης

Οι τύποι καρτών μνήμης που μπορούν να χρησιμοποιηθούν με την κάμερα είναι "Memory Stick PRO Duo", "Memory Stick PRO-HG Duo", "Memory Stick Duo", κάρτα μνήμης SD, κάρτα μνήμης SDHC και κάρτα μνήμης SDXC.
Δεν μπορεί να χρησιμοποιηθεί MultiMediaCard.
Σε αυτόν τον Οδηγό χρήσης, τα "Memory Stick PRO Duo", "Memory Stick PRO-HG Duo" και "Memory Stick Duo" αναφέρονται ως "Memory Stick Duo" και οι κάρτες μνήμης SD, οι κάρτες μνήμης SDHC και οι κάρτες μνήμης SDXC αναφέρονται ως κάρτες SD.

- Το μέσο "Memory Stick Duo" έως 32 GB και κάρτες μνήμης SD έως 64 GB έχουν δοκιμαστεί και αποδειχθεί ότι λειτουργούν με την κάμερά σας.

- Όταν εγγράφετε ταινίες, συνιστάται να χρησιμοποιείτε τις ακόλουθες κάρτες μνήμης:

- (Mark2) ("Memory Stick PRO Duo" (Mark2))

- ("Memory Stick PRO-HG Duo")

- Κάρτα SD (Κατηγορία 4 ή ταχύτερη)

Παρατηρήσεις

- Για να εξασφαλίσετε τις σταθερές λειτουργίες της κάρτας μνήμης, συνιστάται να χρησιμοποιήσετε αυτή την κάμερα για να διαμορφώσετε οποιαδήποτε κάρτα μνήμης χρησιμοποιείται με αυτή την κάμερα για πρώτη φορά. Να γνωρίζετε ότι η διαμόρφωση θα σβήσει όλα τα δεδομένα που εγγράφηκαν στην κάρτα μνήμης. Αυτά τα δεδομένα δεν είναι δυνατό να επαναφερθούν. Φροντίστε να δημιουργήσετε εφεδρικό αντίγραφο οποιωνδήποτε σημαντικών δεδομένων σε υπολογιστή ή άλλη τοποθεσία αποθήκευσης.

- Αν εγγράφετε/διαγράφετε εικόνες επανειλημμένα, μπορεί να προκύψει κατακερματισμός των δεδομένων στην κάρτα μνήμης. Οι ταινίες μπορεί να μην είναι δυνατό να αποθηκευτούν ή να εγγραφούν. Στην περίπτωση αυτή, αποθηκεύστε τις εικόνες σας σε υπολογιστή ή άλλη τοποθεσία αποθήκευσης και κατόπιν προβείτε σε [Διαμόρφωση].

- Ουδεμία εγγύηση παρέχεται ότι μια κάρτα μνήμης που έχει διαμορφωθεί με υπολογιστή θα λειτουργήσει με την κάμερα.

- Οι ταχύτητες ανάγνωσης/εγγραφής δεδομένων διαφέρουν ανάλογα με το συνδυασμό της κάρτας μνήμης και εξοπλισμού που χρησιμοποιείται.

- Τα δεδομένα ενδέχεται να υποστούν φθορά στις εξής περιπτώσεις:

- Όταν αφαιρεθεί η κάρτα μνήμης ή απενεργοποιηθεί η κάμερα κατά τη λειτουργία ανάγνωσης ή εγγραφής

- Όταν η κάρτα μνήμης χρησιμοποιείται σε χώρους που υπόκεινται σε στατικό ηλεκτρισμό ή ηλεκτρικό θόρυβο

- Συνιστάται η δημιουργία εφεδρικών αντιγράφων των σημαντικών δεδομένων.

- Μην κολλάτε ετικέτες στην ίδια την κάρτα μνήμης ή στον προσαρμογέα κάρτας μνήμης.

- Μην αγγίζετε το τμήμα ακροδεκτών της κάρτας μνήμης με το χέρι σας ή με μεταλλικό αντικείμενο.

- Μη χτυπάτε, μη λυγίζετε και μην αφήνετε την κάρτα μνήμης να πέσει.

- Μην αποσυναρμολογείτε και μην τροποποιείτε την κάρτα μνήμης.

- Μην εκθέτετε την κάρτα μνήμης σε νερό.

- Μην αφήνετε την κάρτα μνήμης εκεί που μπορούν να την πιάσουν μικρά παιδιά. Ενδέχεται να το καταπιούν κατά λάθος.

- Εισάγετε μια κάρτα μνήμης που ταιριάζει με το μέγεθος της υποδοχής κάρτας μνήμης. Διαφορετικά, θα προκαλέσει δυσλειτουργία.

- Μην χρησιμοποιείτε και μην αποθηκεύετε την κάρτα μνήμης υπό τις εξής συνθήκες:

- Θέσεις υψηλής θερμοκρασίας, όπως το θερμό εσωτερικό αυτοκινήτου σταθμευμένο σε απευθείας ηλιακό φως

- Θέσεις εκτεθειμένες σε απευθείας ηλιακό φως

- Υγρές θέσεις ή θέσεις όπου υπάρχουν διαβρωτικές ουσίες

### Σημείωση για τη χρήση του προσαρμογέα κάρτας μνήμης (πωλείται χωριστά)

- Όταν εισάγετε μια κάρτα μνήμης στον προσαρμογέα κάρτας μνήμης, βεβαιωθείτε ότι η κάρτα μνήμης έχει εισαχθεί προς τη σωστή κατεύθυνση και κατόπιν εισάγετέ την εντελώς. Η λανθασμένη εισαγωγή ενδέχεται να προκαλέσει δυσλειτουργία.

### "Memory Stick"

Οι τύποι του μέσου "Memory Stick Duo" που μπορούν να χρησιμοποιηθούν με την κάμερα παρατίθενται στον πίνακα παρακάτω. Ωστόσο, δεν παρέχεται εγγύηση για τη σωστή εκτέλεση όλων των λειτουργιών του μέσου "Memory Stick Duo".

Τύπος "Memory Stick" | Εγγραφή/Αναπαραγωγή
Memory Stick Duo (χωρίς MagicGate) | *1
Memory Stick Duo (με MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Δεν υποστηρίζεται μεταφορά δεδομένων υψηλής ταχύτητας χρησιμοποιώντας παράλληλη διασύνδεση.
*2 "Memory Stick Duo", "MagicGate Memory Stick Duo", "Memory Stick PRO Duo" και "Memory Stick PRO-HG Duo" είναι εξοπλισμένα με λειτουργίες MagicGate. Το MagicGate είναι τεχνολογία προστασίας πνευματικών δικαιωμάτων που χρησιμοποιεί τεχνολογία κρυπτογράφησης. Η εγγραφή/αναπαραγωγή δεδομένων που απαιτεί λειτουργίες MagicGate δεν μπορεί να πραγματοποιηθεί με την κάμερα.
*3 Ταινίες σε [Προβολή AVCHD], [MP4 12M] και ταινίες μεγέθους [MP4 6M] δεν μπορούν να εγγραφούν σε μέσο "Memory Stick" διαφορετικό από το μέσο "Memory Stick PRO Duo" ή στην εσωτερική μνήμη.
*4 Η κάμερα αυτή δεν υποστηρίζει παράλληλη μεταφορά δεδομένων 8 bit. Εκτελεί την ίδια παράλληλη μεταφορά δεδομένων 4 bit όπως το "Memory Stick PRO Duo" ή το"Memory Stick PRO-HG Duo".

### Όταν χρησιμοποιείτε μέσο "Memory Stick Duo" με υποδοχή μέσου "Memory Stick" τυπικού μεγέθους

Μπορείτε να χρησιμοποιήσετε το μέσο "Memory Stick Duo" εισάγοντάς το στον προσαρμογέα μέσου "Memory Stick Duo" (πωλείται χωριστά).
Προσαρμογέας "Memory Stick Duo"

### Σημειώσεις για τη χρήση του μέσου "Memory Stick Micro" (πωλείται χωριστά)

- Το προϊόν αυτό είναι συμβατό με μέσο "Memory Stick Micro" (“M2”). Το "M2" είναι το συντετμημένο όνομα του μέσου "Memory Stick Micro".

- Για να χρησιμοποιήσετε ένα μέσο "Memory Stick Micro" με την κάμερα, βεβαιωθείτε ότι έχετε τοποθετήσει το μέσο "Memory Stick Micro" σε προσαρμογέα "M2" μεγέθους Duo. Αν εισάγετε το μέσο "Memory Stick Micro" στην κάμερα χωρίς προσαρμογέα "M2" μεγέθους Duo, ενδέχεται να μην μπορείτε να το αφαιρέσετε από την κάμερα.

- Μην αφήνετε το μέσο "Memory Stick Micro" εκεί που μπορούν να το πιάσουν μικρά παιδιά. Ενδέχεται να το καταπιούν κατά λάθος.

Πίσω στην κορυφή