Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Ενδείξεις και μηνύματα προειδοποίησης > Μηνύματα

## Μηνύματα

Αν εμφανιστούν τα παρακάτω μηνύματα, ακολουθήστε τις οδηγίες.

- Το επίπεδο μπαταρίας είναι χαμηλό. Φορτίστε αμέσως την μπαταρία. Ανάλογα με τις συνθήκες χρήσης ή τον τύπο της μπαταρίας, η ένδειξη μπορεί να αναβοσβήνει ακόμα και εάν η υπόλοιπη διάρκεια μπαταρίας είναι 5 λεπτά έως 10 λεπτά.

Υπερθέρμανση κάμερας Αφήστε να κρυώσει

- Η θερμοκρασία κάμερας έχει αυξηθεί. Η κάμερα μπορεί να απενεργοποιηθεί αυτόματα ή μπορεί να μην είναι δυνατό να εγγράφετε ταινίες. Αφήστε την κάμερα σε ένα δροσερό μέρος μέχρι να μειωθεί η θερμοκρασία.

Σφάλμα εσωτερικής μνήμης

- Απενεργοποιήστε και ενεργοποιήστε ξανά.

Παρουσιάστηκε σφάλμα στην κάρτα μνήμης. Δεν είναι δυνατή η εγγραφή δεδομένων στην κάρτα μνήμης.

- Η κάρτα μνήμης που έχει εισαχθεί δεν μπορεί να χρησιμοποιηθεί στην κάμερα. [Πληροφ.]

- Το τμήμα ακροδεκτών της κάρτας μνήμης δεν είναι καθαρό.

- Η κάρτα μνήμης είναι κατεστραμμένη.

Η κάρτα μνήμης δεν είναι σωστά φορμαρισμένη.

- Η κάρτα μνήμης που έχει εισαχθεί δεν μπορεί να χρησιμοποιηθεί στην κάμερα. [Πληροφ.]

Αυτή η κάρτα μνήμης ίσως να μην μπορεί να εγγράψει ή να αναπαράγει σωστά εικόνες.

- Η κάρτα μνήμης που έχει εισαχθεί δεν μπορεί να χρησιμοποιηθεί στην κάμερα. [Πληροφ.]

Υπερχείλιση προσωρινής μνήμης. Η εγγραφή στο μέσο δεν ολοκληρώθηκε έγκαιρα.

- Αν χρησιμοποιείτε κάρτα μνήμης που έχει εγγραφεί και διαγραφεί επανειλημμένα, ή που διαμορφώθηκε σε διαφορετική κάμερα, η ταχύτητα εγγραφής δεδομένων μπορεί να είναι πολύ αργή. Δημιουργήστε πρώτα εφεδρικό αντίγραφο των δεδομένων της κάρτας στον υπολογιστή και στη συνέχεια διαμορφώστε εκ νέου την κάρτα πριν τη χρησιμοποιήσετε. [Πληροφ.]

- Η ταχύτητα εγγραφής της κάρτας μνήμης που χρησιμοποιείτε δεν είναι επαρκής για εγγραφές ταινιών. Χρησιμοποιήστε μέσο "Memory Stick PRO-HG Duo", "Memory Stick PRO Duo" (Mark2), ή κάρτα SD (Κατηγορία 4 ή ταχύτερη).

Προστασία κάρτας μνήμης. Ελέγξτε πτερύγιο προστασίας εγγραφών.

- Χρησιμοποιείτε την κάρτα μνήμης με διακόπτη προστασίας εγγραφής και ο διακόπτης είναι στη θέση LOCK. Θέστε το διακόπτη στη θέση εγγραφής.

Αυτή η κάρτα μνήμης είναι μόνο για ανάγνωση.

- Η κάμερα δεν μπορεί να εγγράψει ή να διαγράψει εικόνες σε αυτήν την κάρτα μνήμης.

Η εγγραφή στην κάρτα μνήμης δεν ολοκληρώθηκε σωστά Ανάκτηση δεδομένων

- Τοποθετήστε ξανά την κάρτα μνήμης και αγγίξτε [OK] για να ανακτήσετε τα δεδομένα.

Δεν υπάρχουν εικόνες

- Δεν έχουν εγγραφεί στην εσωτερική μνήμη εικόνες που μπορούν να αναπαραχθούν.

- Δεν έχουν εγγραφεί εικόνες που μπορούν να αναπαραχθούν σε αυτό το φάκελο της κάρτας μνήμης.

Καμία ακίνητη εικόνα

- Δεν υπάρχει καμία εικόνα 3D που μπορεί να αναπαραχθεί σε λειτουργία [Προβολή 3D].

- Ο επιλεγμένος φάκελος ή ημερομηνία δεν περιέχει αρχείο που μπορεί να αναπαραχθεί σε παρουσίαση.

Βρέθηκε αρχείο που δεν αναγνωρίστηκε

- Προσπαθήσατε να διαγράψετε φάκελο που περιέχει αρχείο του οποίου η αναπαραγωγή δεν είναι δυνατή σε αυτή την κάμερα. Διαγράψτε το αρχείο σε υπολογιστή και κατόπιν διαγράψτε το φάκελο.

Σφάλμα φακέλου. Δεν είναι δυνατή η εγγραφή στον επιλεγμένο φάκελο. Επιλέξτε διαφορετικό φάκελο.

- Ένας φάκελος με τα ίδια πρώτα τρία ψηφία ήδη υπάρχει στην κάρτα μνήμης (για παράδειγμα: 123MSDCF και 123ABCDE). Επιλέξτε άλλο φάκελο [Πληροφ.] ή δημιουργήστε ένα νέο φάκελο [Πληροφ.].

Η δημιουργία περισσότερων φακέλων δεν είναι δυνατή

- Ο φάκελος με όνομα που αρχίζει με "999" βρίσκεται στην κάρτα μνήμης. Δεν μπορείτε να δημιουργήσετε φακέλους αν συμβαίνει αυτό.

Άδειασμα περιεχομένων φακέλου

- Προσπαθήσατε να διαγράψετε φάκελο που περιέχει ένα ή περισσότερα αρχεία. Διαγράψτε όλα τα αρχεία και κατόπιν διαγράψτε τον φάκελο.

Προστατευμένος φάκελος.

- Προσπαθήσατε να διαγράψετε φάκελο που προστατεύεται ως μόνο για ανάγνωση, σε υπολογιστή.

Σφάλμα αρχείου.

- Παρουσιάστηκε σφάλμα κατά την αναπαραγωγή της εικόνας.
  Δεν παρέχεται καμία εγγύηση για αναπαραγωγή, σε αυτήν την κάμερα, αρχείων που περιέχουν εικόνες που υποβλήθηκαν σε επεξεργασία σε υπολογιστή ή εικόνων που λήφθηκαν με άλλες κάμερες.

Φάκελος μόνο για ανάγνωση

- Επιλέξατε ένα φάκελο που δεν μπορεί να οριστεί ως φάκελος εγγραφής στην κάμερα. Επιλέξτε έναν άλλο φάκελο. [Πληροφ.]

Προστασία αρχείου

- Αφαιρέστε την προστασία. [Πληροφ.]

Υπέρβαση μεγέθους εικόνας

- Αναπαράγετε μια εικόνα με μέγεθος που δεν μπορεί να αναπαραχθεί στην κάμερα.

Δεν είναι δυνατή η ανίχνευση προσώπου για ρετουσάρισμα

- Ενδέχεται να μην μπορείτε να ρετουσάρετε την εικόνα ανάλογα με την εικόνα.

(Ένδειξη προειδοποίησης κουνήματος)

- Η κάμερα μπορεί να κουνηθεί λόγω ανεπαρκούς φωτισμού. Χρησιμοποιήστε το φλας ή στερεώστε την κάμερα σε τρίποδο για να την ασφαλίσετε.

Το MP4 12M δεν υποστηρίζεται με αυτήν την κάρτα μνήμης.
MP4 6M δεν υποστηρίζεται με αυτήν την κάρτα μνήμης.

- Για την εγγραφή ταινιών, συνιστάται να χρησιμοποιήσετε μέσο "Memory Stick PRO Duo" (Mark2), "Memory Stick PRO-HG Duo" ή κάρτα μνήμης SD (Κατηγορία 4 ή ταχύτερη).

Η εγγραφή δεν διατίθεται σε αυτή τη μορφή ταινίας.

- Ρυθμίστε το [Μορφή ταινίας] σε [MP4]. [Πληροφ.]

Απενεργοποιήστε και ενεργοποιήστε ξανά

- Προέκυψε δυσλειτουργία του φακού.

Μέγιστος αριθμός εικόνων έχει ήδη επιλεγεί.

- Μπορείτε να επιλέξετε έως 10 αρχεία όταν χρησιμοποιείτε [TransferJet].

- Μπορείτε να επιλέξετε έως 100 αρχεία όταν χρησιμοποιείτε [Πολλαπλές εικόνες].

- Μπορείτε να προσθέσετε σημάδια (Παραγγελία εκτύπωσης) σε έως 999 αρχεία.

Σφάλμα αναπαραγωγής μουσικής

- Διαγράψτε το αρχείο μουσικής ή αντικαταστήστε το με ένα κανονικό αρχείο μουσικής.

- Εκτελέστε [Διαγραφ. μουσικής] και κατόπιν κάντε λήψη ενός νέου αρχείου μουσικής.

Σφάλμα μορφής μουσικής

- Εκτελέστε [Διαγραφ. μουσικής].

Δεν είναι δυνατή η λειτουργία σε αρχεία που δεν υποστηρίζονται.

- Δεν μπορούν να εκτελεστούν οι λειτουργίες επεξεργασίας και άλλες λειτουργίες διόρθωσης της κάμερας σε αρχεία εικόνας που έχουν υποστεί επεξεργασία με τη χρήση υπολογιστή ή σε εικόνες που εγγράφηκαν με άλλες κάμερες.

Προετοιμασία αρχείου βάσης δεδομένων εικόνων. Περιμένετε.

- Η κάμερα επαναφέρει τις πληροφορίες ημερομηνίας, κτλ. σε περιπτώσεις όπου έχουν διαγραφεί εικόνες από τον υπολογιστή, κτλ.

- Το απαραίτητο αρχείο βάσης δεδομένων εικόνων δημιουργείται μετά τη διαμόρφωση της κάρτας μνήμης.

- Ο αριθμός των εικόνων υπερβαίνει τον αριθμό για τον οποίο είναι εφικτή η διαχείριση ημερομηνιών στο αρχείο βάσης δεδομένων από την κάμερα. Για την καταχώριση πρόσθετων εικόνων στο αρχείο βάσης δεδομένων εικόνων, διαγράψτε τις εικόνες στο [Προβ. ημ/νίας].

Υπάρχουν ασυνέπ. στο αρχείο βάσης δεδ. εικόνων. Επιδιόρθωση του αρχείου βάσης δεδομένων εικόνων;

- Οι ταινίες σε [Προβολή AVCHD] δεν μπορούν να εγγραφούν ή να αναπαραχθούν επειδή το αρχείο βάσης δεδομένων εικόνων είναι κατεστραμμένο. Ακολουθήστε τις οδηγίες που εμφανίζονται στην οθόνη για να ανακτήσετε το αρχείο βάσης δεδομένων εικόνων.

- Δεν είναι δυνατή η εγγραφή στο αρχείο βάσης δεδομένων εικόνων της κάμερας ή η αναπαραγωγή χρησιμοποιώντας [Προβ. ημ/νίας]. Χρησιμοποιήστε το "PMB" για να δημιουργήσετε εφεδρικά αντίγραφα όλων των εικόνων σε υπολογιστή και να τα χρησιμοποιήσετε για την επαναφορά μιας κάρτας μνήμης.

Σφάλμα αρχείου βάσης δεδομένων εικό- νων. Αδύνατη η ανάκτηση δεδομένων.

- Εισάγετε όλες τις εικόνες στον υπολογιστή με το "PMB" και διαμορφώστε την κάρτα μνήμης ή την εσωτερική μνήμη.
  Για να δείτε ξανά τις εικόνες με την κάμερα, εξάγετε στην κάμερα τις εικόνες που έχουν εισαχθεί με το "PMB". [Πληροφ.]

Η λειτουργία εγγραφής δεν διατίθεται λόγω υψηλής εσωτερικής θερμοκρασίας.

- Η θερμοκρασία κάμερας έχει αυξηθεί. Δεν είναι δυνατή η εγγραφή εικόνων έως ότου μειωθεί η θερμοκρασία.

Η εγγραφή διακόπηκε λόγω αυξημένης θερμοκρασίας μηχανής.

- Η εγγραφή έχει διακοπεί επειδή αυξήθηκε η θερμοκρασία κατά την εγγραφή ταινίας. Περιμένετε μέχρι να μειωθεί η θερμοκρασία.

- Όταν εγγράφετε ταινίες για πολύ ώρα, αυξάνεται η θερμοκρασία της κάμερας. Σε αυτή την περίπτωση, διακόψτε την εγγραφή ταινιών.

Η σύνδεση απέτυχε

- Ελέγξτε τη θύρα λήψης TransferJet και μεταφέρετε δεδομένα σωστά. [Πληροφ.]

Μερικά αρχεία δεν στάλθηκαν
Μερικά αρχεία δεν λήφθηκαν

- Έγινε διακοπή της επικοινωνίας κατά τη μεταφορά εικόνων ή διακοπή της μεταφοράς επειδή η μνήμη της συσκευής είναι πλήρης. Ελέγξτε τη διαθέσιμη χωρητικότητα μνήμης και δοκιμάστε να μεταφέρετε δεδομένα χρησιμοποιώντας ξανά το TransferJet .

- Ενδέχεται να μην μπορείτε να λάβετε την εικόνα ανάλογα με την εικόνα.

Πίσω στην κορυφή