Οδηγός χρήσης του Cyber-shot
Εκτύπωση
Αρχική σελίδα > Προφυλάξεις/Πληροφορίες για αυτήν την κάμερα > Προφυλάξεις > Φόρτιση της μπαταρίας

## Φόρτιση της μπαταρίας

- Ο παρεχόμενος μετασχηματιστής εναλλασσόμενου ρεύματος είναι αποκλειστικός για αυτή την κάμερα. Μη συνδέετε με άλλες ηλεκτρονικές συσκευές. Ενδέχεται να προκληθεί δυσλειτουργία. Επίσης, βεβαιωθείτε ότι χρησιμοποιείτε γνήσιο μετασχηματιστή εναλλασσόμενου ρεύματος της Sony.

- Όταν η λυχνία ισχύος/φόρτισης της κάμερας αναβοσβήνει κατά τη φόρτιση, βγάλτε την μπαταρία που φορτίζετε και κατόπιν τοποθετήστε ξανά και καλά την ίδια μπαταρία στην κάμερα. Αν αναβοσβήνει η λυχνία ισχύος/φόρτισης ξανά, αυτό μπορεί να υποδεικνύει σφάλμα της μπαταρίας ή ότι έχει εισαχθεί μπαταρία διαφορετικού τύπου από τον καθορισμένο. Ελέγξτε ότι η μπαταρία είναι του καθορισμένου τύπου. Αν η μπαταρία είναι του καθορισμένου τύπου, αφαιρέστε την μπαταρία, αντικαταστήστε τη με μία νέα μπαταρία ή μία άλλη και ελέγξτε αν η μπαταρία θα φορτιστεί σωστά. Αν η μπαταρία φορτιστεί σωστά, μπορεί να έχει προκύψει σφάλμα μπαταρίας.

- Αν η λυχνία ισχύος/φόρτισης δεν ανάβει ακόμη και αν ο μετασχηματιστής εναλλασσόμενου ρεύματος είναι συνδεδεμένος στην κάμερα και σε πρίζα, αυτό υποδεικνύει ότι η φόρτιση έχει διακοπεί προσωρινά και βρίσκεται σε κατάσταση αναμονής. Η φόρτιση διακόπτεται και εισέρχεται σε κατάσταση αναμονής αυτόματα όταν η θερμοκρασία βρίσκεται εκτός του συνιστώμενου εύρους θερμοκρασίας λειτουργίας. Όταν η θερμοκρασία επιστρέψει εντός του κατάλληλου εύρους, η φόρτιση συνεχίζεται και ανάβει ξανά η λυχνία ισχύος/φόρτισης. Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C.

- Με τον παρεχόμενο μετασχηματιστή εναλλασσόμενου ρεύματος, μπορείτε να φορτίσετε την μπαταρία που είναι τοποθετημένη στην κάμερα. Επιπλέον, διατίθεται παροχή ρεύματος μέσω του μετασχηματιστή εναλλασσόμενου ρεύματος σε λειτουργία αναπαραγωγής. Ωστόσο, σε λειτουργία λήψης, δεν διατίθεται παροχή ρεύματος μέσω του μετασχηματιστή εναλλασσόμενου ρεύματος. Χρειάζεστε ένα μετασχηματιστή εναλλασσόμενου ρεύματος AC-LS5 (πωλείται χωριστά) και ένα καλώδιο VMC-MD3 για ακροδέκτες πολλαπλών χρήσεων (πωλείται χωριστά) για να έχετε παροχή ρεύματος από μια πρίζα κατά τη διάρκεια της λήψης.

Πίσω στην κορυφή